Sergej Ustjugov

Sergej Aleksandrovitsj Ustjugov (; født 8. april 1992) er en russisk langrennsløper.

Karriere

Sesongen 2010/11 
Ustjugov tok ett gull og ett sølv i Junior-VM på ski 2011 i Otepää, og fikk for første gang prøve seg i verdenscupen i langrenn på det russiske fjerdelaget som 6. februar 2011 endte sist i stafetten i Rybinsk.

Sesongen 2011/12 
I Junior-VM på ski 2012 i Erzurum gjorde Ustjugov rent bord, med fire gullmedaljer.

Sesongen 2012/13 
Ustjugovs første individuelle sesong i verdenscupen var 2012/13-sesongen. Han debuterte 19. januar 2013 i La Clusaz med en 61.-plass på 15 km fellesstart, og var dagen etterpå med på det russiske stafettlaget som tok en 6.-plass. To uker senere tok han seg til sprintfinalen under prøve-OL i Sotsji, der han endte på en 4.-plass.

I mellomtiden hadde Ustjugov tatt to gullmedaljer i U23-VM på ski 2013 i Liberec.

Sesongen 2013/14 
Ustjugovs første pallplassering i verdenscupen kom 15. desember 2013 i Davos, med en tredjeplass i sprint bak Anders Gløersen og Martti Jylhä. Han tok sin første verdenscupseier én måned senere, 11. januar 2014 i Nové Město, etter å ha slått Federico Pellegrino, Aleksej Petukhov, Eirik Brandsdal, Nikolaj Morilov og Teodor Peterson i sprintfinalen.

I U23-VM på ski 2014 i Val di Fiemme tok Ustjugov ett gull og ett sølv.

Sesongen 2015/16 
Ustjugov vant sin andre verdenscupseier i karrieren da han gikk til topps i sprint fristil i Falun. Senere samme vår vant han ytterligere to verdenscupseirer, da han seiret på to etapper i Ski Tour Canada. Her endte han til slutt på 2.-plass sammenlagt, bak Martin Johnsrud Sundby fra Norge.

Sesongen 2016/17 
Usjugov tok sin første verdenscupseier for sesongen i Davos i desember, da han vant sprinten. Han dominerte Tour de Ski 2016/17, der han vant fem etappeseirer på rad. 8. januar 2017 kunne han feire sammenlagtseieren.

I VM 2017 i Lahtis tok han sølv på sprint fristil, gull på duatlon, og han gikk sammen med Nikita Krjukov på Russlands lag som tok gull på lagsprint. Han sto over 15 km klassisk, han gikk på Russlands lag som tok sølv på 4 × 10 km stafett, og han tok sølv på 50 km fristil.

Verdenscupen i langrenn

Seirer i verdenscupen 

Enkeltseire lag

Sammenlagtplasseringer

Referanser

Eksterne lenker 
 

Russiske langrennsløpere
Tour de Ski-vinnere
Olympiske mestere for ROC
Verdensmestere i langrenn
U23-verdensmestere i langrenn
Juniorverdensmestere i langrenn
Deltakere under Ski-VM 2013
Deltakere for Russland under Vinter-OL 2014
Langrennsløpere under Vinter-OL 2014
Deltakere for ROC under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Personer fra Khanty-Mansia
Deltakere under Ski-VM 2021